السلام عليكم ورحمة الله وبركاته. شبابنا وبناتنا ناس كتير اوي بيعتبروا ان الكرش ده حاجة مهمة جدا في الحياة. اول حاجة الكرش ده سند ممكن الشاب يحط اللاب توب بتاعه عليه. الحاجة التانية ان الكرش ده ممكن يبقى عز كده والراجل مالي مركزه كده وهو ماشي في كل حتة. الحاجة التالتة ان
الكرش ده مخزون طاقة يا شباب. يعني ممكن في اوقات صعبة ولا في الصيام ولا حاجة يخلي جسمك مليان طاقة. الحاجة الرابعة ان فيه عشرة عمر بينكم وبين بعض والندل هو اللي
كن صاحب العمر بقى واللي بينه وبينه عشرة والعشرة ما تهونش يعني غير على الناس اللي مش كويسة. حتى في العبادة. يعني يعني الواحد اللي له بطن كده تلاقيه واقف في الصلاة كده حاطط ايده على صدره كده ساندها على بطنه كده واقف وهو مسنود يعني سندة يعني. يعني طبعا الكرش لا هو سندة ولا هو عز ولا هو اي حاجة من الكلام
وكل ده كلام فارغ يا شباب. الكرش ده اعاقة والكرش ده من اهم اسباب السكر. والكرش ده كل كيلو فيه بيتحمل تمانية كيلو على العمود الفقري. يعني واحد واربعين كيلو دهن في بطنه متحملين تلتمية وعشرين كيلو على العمود الفقري. طبعا هيجي له دسك وهي هتتعب ويفكر في بهدلة واعاقة. ولكن تعالوا نتكلم
بجد بقى فيه نقطتين اتنين. يعني لان فيه ناس بتعتبر الكرش ده قيمة في الحياة. طب انت بتعتبر ايه القيمة في الحياة؟ والسؤال التاني ايه اولوياتك في الحياة؟ وايه هويتك في الحياة. فيه بنت تقول اولوياتي في الحياة. اول اولوية لي في الحياة. ان انا افضل جميلة لحد ما ابقى شت كبيرة عندي سبعين سنة. والناس تبص
علي وتقول ما شاء الله على الجمال بتاعك. ايه الجمال ده والطعامة دي! طيب والحاجة التانية في اولويات حضرتك في الحياة. الحاجة التانية في اولويات اما اتجوز بقى اخلف بنات جميلة واطفال جميلة زي بتوع البامبرز كده وتبقى عيال حاجة كده زي القمر كده وكله يبقى عايز ياخدهم ويبوسهم ويحضنهم
دي تاني حاجة طب حضرتك تالت حاجة في اولادك في الحياة. تالت حاجة ان انا اجوز ريتش مان. شاب يكون غني جدا يعني مليان وجيبوا عمران اروح اعمل شغل في اي مول ما يهمنيش مستوى المول اللي انا داخلاه. آآ اعمل اي شوبينج على راحتي. طب آآ ربنا رقم كم في ترتيب اولويات حدائق حياتك
ربنا رقم كم في حياتك ده ربنا بيقول هو الاول والاخر. طب انت اولوياتك في الحياة ايه؟ انا اولوياتي في الحياة. انا اولوياتي في الحياة. اول حاجة ان انا خلاص في المادة
اللي بقى لي خمستاشر سنة فيهم اللي مش عارف اخلص منهم دول. انا عايز اخلص من المواد دي باي طريقة. طب وبعدها؟ ان انا اتخرج بقى واشتغل في شركة مالتي ناشيونال بقى
ويدوني عربية كده يخصموها من المرتب وابقى لابس بدلة كده والكرافتة جميلة وابقى كده حاجة كده بريليانت كده وستار كبير في المجتمع وحاجة شخصية مجتمعية ما لهاش حل. طب ربنا رقم كم في اولوياتك؟
ربنا رقم كم في اولوياتكم يا شباب؟ ربنا رقم كم في حياتنا يا شباب؟ السؤال التاني ايه قيمتك في الحياة؟ يعني ايه قيمتك في الحياة؟ يعني فيه شاب يعتبر انه يبقى بادي بيلد دي امتى
الحياة كل ما الترابيس والباي والتراي تطلع اكتر كل ما بقى له قيمة في الحياة. كل ما البيض يبقى يتقطع من على عضلاته اكتر. كل ما بقى له قيمة في الحياة. في
واحدة بتعتبر قيمتها في جمالها وشعرها قد ايه شباب عاكسوها وهي ماشية في الشارع. في واحد بيعتبر قيمته في لبسه في ماركة العربية اللي راكبها في موديل العربية في في الموبايل اللي هو ماسكه. هو الماركة بتاعته ايه في واحد بيعتبر قيمته في الحياة في شهادته في مجموعه. ولكن السلف خلصوها
قالوا كلمة عرفتك قيمتك في الحياة ايه ؟ وعرفوك قيمتك في الحياة ايه ؟ كلمة خطيرة بتقول اذا اردت ان تعرف مقامك، عايز تعرف مقامك ناس مقامات. فانظر اين اقامك. فانظر اين اقامك. ربنا اقامك فين ؟ ربنا استعملك فين ؟ عايزة تعرفي مقامك. عايزة تعرفي انت تساوي
بتوزيني ايه ؟ اين اقامك؟ يعني ساعة التراويح انت في الجامع ولا على الكافيه؟ يعني قبل الفطار انت في الدورة الرمضانية ولا انت في المسجد اقرأ القرآن يعني بالنهار انت بتشتغلي وانت بتشتغل وبتنتج وبتزاكر وبتقرا وردك ولا انت نايم وانت نايمة. يعني اخر ساعة في يوم الجمعة
انت قاعد بتدعي ولا انت في الدورة الرمضانية بتلاعب كرة فريق بنات وفريق شباب؟ ساعة صلاة الجمعة انت على السرير ولا في المسجد بتسمع للامام بالليل متأخر انت في الخيمة الرمضانية ولا انت نايم عشان تصحى تصلي الفجر ولا بتتهجد ولا ساعة قبل الفجر انت قاعد بتتفرج على مقاطع اليوتيوب
او بتشيت على السوشيال ميديا وعلى الفيس او قاعد مع اصحابك بتشربوا سجاير في العربية ولا انت بتتسحر مع اهلك ورايح الجامع تصلي الفجر فانظر اقوامك. عايز تعرف مقامك انظر ربنا اقامك فين ؟ في كل دقيقة. ربنا استعملك النهاردة في ايه ؟ ايه العمل الصالح اللي ربنا استعملك فيه النهاردة ؟ ايه العمل الصالح اللي ربنا
فيه الثغر اللي انت لو مت دلوقتي يتفتح بموتك من ثغور نصرة دين ربنا. انت تساوي ايه؟ الكلام ده هيترجم في الاخرة. في حاجة اسمها الميزان شباب اسمها الميزان انا الوقتي الدامبلز ممكن اكون بشيل سبعة ونص. ممكن اشيل خمستاشر. ممكن اشيل اتناشر ونص. ممكن اشيل عشرة. ممكن اشيل خمسة
شريف في اوزان يا جماعة. يوم القيامة على الميزان فيه اوزان كمان. يعني ايه الميزان؟ الميزان حبيب قلبي الغالي. الميزان يا حبيبة قلب رسول الله يعني هتعرفي وزنك الحقيقي عند ربنا
يوم القيامة هتعرفي وزن عينيك. بصيتي بها الحرام ومقاطع حرام ولا بصيتي بها للقرآن. هتعرف وزن لسانك. اغتبت به واغتبت به ونبيت به. ولا ذكرت به هتعرف وزن رجليك راحت للكافيه وراحت للنادي وراحت لاختلاط وماشية ست ساعات في ساعة الجامعة مع البنت اللي بتحبها و لافي ستوري وشارع الحب وشارع
فلل ولا مشيت بها لدروس الدين ودروس العلم وصلاة الجماعة. كل واحدة تعرف وزن كل جارحة من جوارحك. ودنك سمعت الكليبات ولا سمعت القرآن كل الميزان ده هتعرف ساعتها وزنك الحقيقي عند الله
اللي بيقول لك راجل من غير كرش. جوجل من غير سيرش. الكلام ده غلط يا جماعة. لان فيه ناس بتعتبر القيمة في الكشف. فيه ناس كده. زيه زيه هو نفس العقلية. اوعى تفتكروا ان العقلية
اللي بيعتبر ان القيمة في العضلات. اللي بتعتبر ان القيمة في البوكيت ماني. اللي بيعتبر ان القيمة في الشهادة في المجموع اللي بيعتبر ان القيمة في كليته اللي ان القيمة في موديل عربيته القيمة تاني يا شباب اذا اردت ان تعرف مقامك فانظر اين اقامك. ربنا يبارك فيكم يا شباب ربنا يجوزكم
ربنا يفرح قلبكم بطاعته وبالنجاح في الدنيا وفي الدين. ربنا يجمعنا جميعا في الفردوس الاعلى مع حبيب الله محمد. صلى الله عليه وسلم. جزاكم الله خير